**Conciliation Caravan**

 

Karavan mira (Conciliation Caravan) će se održati od 10. do 17. avgusta 2020. godine u pet gradova u BiH. Karavan mira je inovativni međuetnički program profesionalnog usavršavanja za mlade starosne dobi od 18 do 25 godina kojeg finansira Ambasada Sjedinjenih Američkih Država u Bosni i Hercegovini, a implementiraju udruženje Big Ben i Centar za razvoj obrazovnih i kulturnih resursa iz Tuzle.

U okviru programa, 20 mladih i perspektivnih aktivista iz svih dijelova Bosne i Hercegovine imat će priliku da putuje autobusom u Tuzlu, Bijeljinu, Brčko, Doboj i Sarajevo kako bi upoznali uspješne aktiviste i nevladine organizacije koje uvode pozitivne društvene, ekološke i ekonomske promjene u svojim lokalnim zajednicama. Program će kombinirati diskusije (okrugle stolove) i radionice sa društvenim izletima s ciljem profesionalnog usavršavanja, unapređenja međusobnog razumijevanja i umrežavanja. Organizatori su planirali slobodno vrijeme i društvene događaje u svakom gradu kako bi Karavan učinili nezaboravnim iskustvom za polaznike programa. Učesnici moraju prisustvovati svim planiranim događajima te će, uz pomoć mentora, kreirati ideju ili projekat koji će implementirati u svojim lokalnim zajednicama.

Učesnici će imati kontinuiranu podršku od mentora i u periodu nakon Karavana mira. Osim podrške mentora, najuspješniji projekti učesnika će dobiti finansijsku podršku u implementaciji. Pozivamo sve mlade ljude da apliciraju! Polaznici Karavana mira će dobiti certifikate o završenom programu na svečanosti u Sarajevu 17. avgusta 2020. godine.

OTVORENI POZIV ZA MENTORE
Imaš iskustvo u kreiranju i implementaciji projekata u zajednici?
Imaš znanje koje možeš podijeliti sa mladima u BIH? Ovo je savršena prilika za tebe da stekneš dodatne vještine kao mentor budućim mladim liderima! Prijavi se!

Formular za aplikaciju za mentora je na sljedećem linku: [https://forms.gle/ATGmZFfeHvcBMf399](https://l.facebook.com/l.php?u=https%3A%2F%2Fforms.gle%2FATGmZFfeHvcBMf399%3Ffbclid%3DIwAR3CBydrq8hZ71HoPz1g_yUGLYyftW7JHWhavl97greySIYJxJp1lnv6bDI&h=AT1Xfbd14fNUVELli6zlfYp3H4ynwS7l7qMzuR3j_-4oCBkM3dgvrLksifcR2IygPUssTN_8n041Vsfq32vP2RyVcp_otyhH5_yzqyztp9U8Gz1oiMeuN4iNMwM7V-VnseEBnaVMmDP-0FVOsWnyyS1zBJqrmU-VDhMIuUjbkocjZv3MUqhii70c-r-YnB9gBeGfhrRwlGY1Yc1uQKw4rBaCn9FiGGwUtnXUalEH2i_7TW8byhiZxqGYwHQzCy2Zc-2Xk-_BszfkDqcZZql8UgnIk-DMh2Yk1FRkVrnbMabteTOD-FI5WmCEKPouezRSKC5dMPkYBCxHChEKpJCbUGIKf8jZTIKuJIPvE9B7KDCVPR-fflMCzPyNCYAQbkaJQLVyx6Ba20NoxFXykL7T20eMVDILc3NVwjhtLdCWxNkJaDT8LdkFircEjNP_kBk7RXWOYAxBj8wOFLAJTlLfaBdRRxXpFuIv-0uR1Di03Exs4TyuMkKGqOQ2GSwlmERlv8_cIND--44zA9seFSHnZ1pyyRK_8oWLJFfGnr33fRYIgrXNZUhsbiQNjwppqBgrvjGyHLD_MMxwwpMbRzrUu5N6V1Jat-Zu2C1ey5nnzQCFQVUR8DcLdBe_jGmtyphfDx5i0Q)

Više informacija o planu i programu možeš pronaći na: [https://bigben.ba/conciliation-caravan-karavan-mira/](https://bigben.ba/conciliation-caravan-karavan-mira/?fbclid=IwAR2zq3hIt8cAlzsdiCRcb6KYfuEHQHsYsoHZnuE1q8np1a8W6AX0jiX1IzA)

Sve dodatne informacije možete dobiti putem maila: conciliationcaravan@gmail.com

Poziv je otvoren do 24. jula do 20:00 h

Obavještenje o odabranim učesnicima će biti: 29. jula 2020.

U toku održavanja Karavana Mira, bit će preduzete sve mjere predostrožnosti u svrhu prevencije od širenja virusa Covid-19.